Tatranská Kotlina

**Tatranská Kotlina** (, , ) je liečebná   osada na  katastrálnom území mesta Vysoké Tatry. Nachádza sa pri Ceste  slobody, pod  SV svahmi Kobylieho vrchu 9 km od osady Tatranská Lomnica.

## Názov osady
Nad cestami do intravilánu osady stáli od roku 1883 drevené, vyrezávané slávobrány s textom Barlangliget, t.j. jaskynný háj. Toto označenie uhorská onomastika prijala za oficiálny názov osady. Spišskí Nemci si ho preložili na Höhlenhain, neskôr ho však obsahovo chybne pretvorili na Höhlenhaim, t.j. jaskynný domov. V slovenskom ľudovom názvosloví prešiel na osadu miestny názov lokality, teda Kotliny; až neskôr sa ustálilo pomenovanie Tatranská Kotlina. 

## História
Podnet na založenie osady dalo roku 1881 turistické sprístupnenie novoobjavenej Belianskej jaskyne. Popri ceste, ktorá viedla do Lendaku stála už predtým belianská mestská horáreň aj s mlynom a nad ždiarskou cestou kamenárska usadlosť Kardolin (Kardolina), ktorú v roku 1874 založil Poliak Kardolińsky. Osadu založilo mesto Spišská Belá, ktoré bolo majiteľom tunajších pozemkov. Prvým nenáročným objektom bol v roku 1882 prístrešok strážcu jaskyne Jána Kohúta. Do letnej sezóny 1883 postavilo mesto reštauráciu a dve ubytovne. Do konca 19.storočia tu vyrástlo  31 budov s 254 hosťovskými izbami a 370 posteľami.  Medzi nimi nechýbal kúpeľný dom s vodoliečbou. Kasíno pre 500 hostí malo reštauračné miestnosti. Počas prvej svetovej vojny sa v Tatranskej Kotline liečili a zotavovali frontoví vojaci. Po vojne mesto Spišská Belá osadu predalo podnikateľovi Ondřichovi a ten zase lekárnikovi Ctiborovi Zelenému. Keď turistika začala upadať, lekárnik  z komplexu budov vytvoril liečebňu pľúcnej TBC pre menej náročných a menej zámožných pacientov. Po požiari v roku 1930 časť objektov prestavali a vybudovali nové sanatórium. Po druhej svetovej vojne, po znárodnení, liečebné objekty slúžili ako Odborný liečebný ústav respiračných chorôb. V súčasnosti osada má štatút klimatických kúpeľov. Hlavnou činnosťou sanatória je komplexná ústavná starostlivosť o dospelých chorých s diagnózou priedušková astma, obštrukčná choroba pľúc a iné nešpecifické (netuberkulózne) ochorenia dýchacieho ústrojenstva, prevažne chronické.

## Galéria

Súbor:Tatranska Kotlina 0288.jpg|Liečebné sanatórium 
Súbor:TatranskaKotlina10Slovakia13.JPG|Tatranská Kotlina
Súbor:TatranskaKotlina10Slovakia1.JPG|Obytný dom 
Súbor:TatranskaKotlina10Slovakia22.JPG|Budova sanatória 
Súbor:TatranskaKotlina10Slovakia19.JPG|Budova sanatória
Súbor:Tatranská Kotlina dobové fotografie 0005.jpg| Hotel Vaskapu (vo voľnom preklade Skalné vráta) s 29 izbami. Po roku 1929 ho nazvali Poľana. Dnes patrí do komplexu budov liečebného sanatória.
Súbor:Tatranská Kotlina dobové fotografie 0006.jpg| V roku 1889 postavili v Tatranskej Kotline hotel Concordia. Po roku 1920 ho nazvali hotel Zelené pleso. Projektant Gedeon Majunke. Dnes slúži potrebám sanatória v zmodernizovanom stave.
Súbor:Tatranská Kotlina dobové fotografie 0008.jpg| Prvý kúpeľný dom v Tatranskej Kotline postavili v roku 1883. Po roku 1890 ho nahradil nový objekt, ktorý je na snímke, so studenou vodoliečbou. V roku 1931 bol tento objekt zrušený a postupnými prestavbami z neho vznikla vila Kriváň.
Súbor:Tatranská Kotlina dobové fotografie 0010.jpg|Hotel Nezábudka s 12 izbami pre verejnosť. Túto budovu v polovici 60. rokoch minulého storočia zbúrali a na jej mieste postavili budovu potravín.
Súbor:Tatranská Kotlina dobové fotografie 0007.jpg| Kostol evanjelickej cirkvi. Zásluhu na jeho výstavbe mali evanjelici zo Spišskej Belej a knieža Hohenlohe, majiteľ tunajšieho zámku. Kostol v nerománskom slohu vysvätili 21.8.1906. 


## Referencie

## Iné projekty

## Externé odkazy
* Tatranská Kotlina
* Belianska jaskyňa
* Belianska jaskyňa 

Kategória:Osady Vysokých Tatier
Kategória:Kúpele na Slovensku